VEGA præsenterer
Udenlandske navne med international opmærksomhed i Ideal Bar Live i marts

*Både den danske og internationale musikpresse har fokus på en lang række udenlandske kunstnere, som de mener kommer til at præge musikåret 2014. En del af dem er vi stolte af for at kunne præsentere her i Ideal Bar i marts.*

[Ideal Bar Live](http://idealbar.vega.dk/) er VEGAs mindste scene, der præsenterer mange af de mange spændende vækstlagsbands fra både ind- og udland, der i disse år vælter frem. Navne som Iberia, George Ezra og Angel Olsen siger måske ikke mange herhjemme så meget endnu. Men selv om det er første gang, at mange af artisterne besøger VEGA eller Danmark i det hele taget, så er de bestemt ikke overset i den internationale musikpresse.

Her i marts får Ideal Bar Live besøg af en lang række udenlandske kunstnere, som i den grad har fået stor opmærksomhed og roser i den nationale og internationale musikpresse for både albums, liveoptrædener og stil. Der er både uddelt 6/6 stjerner i Soundvenue, Best New Music hos Pitchfork og en 5. plads på BBC’s liste Sounds of 2014. Oplev disse stjernefrø i Ideal Bar Live i marts:

**Iberia - Skandinavisk act på alverdens festivalprogrammer**

Den 8. marts gæster den svenske duo [Iberia](https://www.facebook.com/iberiamusic) Ideal Bar Live med deres alternative pop, der indeholder masser af organiske lyde med både moderne synth- og tunge triphop-elementer. Det kan bl.a. høres på den seneste single ”[Glide](http://www.youtube.com/watch?v=QZqHz9Xh6xw)” fra deres kommende plade. Herhjemme har Roskilde Festival fået øjnene op får den svenske duo, som er på deres programplakat til sommerens festival, og duoen er bl.a. også booket til Sonár Festivalen i Stockholm.

Til koncerten i Ideal Bar spiller det danske band [Communions](https://www.facebook.com/Communions) support, som også er et upcoming band, der er værd at tjekke ud. De har modtaget 5/6 stjerner i Soundvenue for deres ep *Cobblestone* (2014) og er ligeledes at finde i Roskildes program til sommer.

**Iberia / 8. Marts i Ideal Bar Live** – [Læs mere](http://idealbar.vega.dk/arrangementer/iberia-13562.html) og [køb billet](http://www.billetnet.dk/event/event-Billetter/VEI0803Q?language=da-dk&camefrom=vegadk&brand=dk_vega)

**George Ezra - 68-årig soulstemme i 20-årigs krop er lyden af 2014**

Den engelske sanger [George Ezra](http://www.georgeezra.com/) lyder ikke, som han ser ud. Den 20-årige Ezra besidder en rå og transcenderende soul-inspireret stemme, som lyder meget ældre end ham selv. Det gør ham og hans musikalske univers, der trækker tråde til Woody Guthrie og Bob Dylan, unik. BBC er i hvert fald ikke i tvivl om, at den specielle stemme og unge singer/songwriter er én, man skal holde øje med i 2014. Ezra opnåede en flot femteplads på deres prestigefyldte Sounds of 2014-liste.

George Ezra arbejder i øjeblikket på en ep, der udkommer den 16. marts lige i tide til koncerten i Ideal Bar Live den 20. marts. I mellemtiden kan man høre nummeret ”[Cassy O’](http://www.youtube.com/watch?v=ubztYMkI3fY)”, som er førstesingle fra den kommende ep.

**George Ezra / 20. Marts i Ideal Bar Live** – [Læs mere](http://idealbar.vega.dk/arrangementer/george-ezra-13262.html) og [køb billet](http://www.billetnet.dk/event/event-Billetter/VEI2003Q?language=da-dk&camefrom=vegadk&brand=dk_vega)

**Angel Olsen - Topanmeldelser til nyt album**

[Angel Olsen](http://angelolsen.com/) kommer man helt sikkert ikke udenom i 2014. Den amerikanske singer/songwriter har netop sendt sit andet album, *Burn Your Fire For No Witness* (2014), på gaden, og både ind- og udland er svært begejstrede for albummet.

Pitchfork har givet albummet karakteren 8.3/10 og angivet det som Best New Music, og herhjemme har Gaffa kvitteret med 5/6 stjerner, mens Soundvenue giver den amerikanske sangerinde absolut topkarakter med 6/6 stjerner og siger: *”Fængslende melodier, fortrolig lyrik og en stemme så enestående, at det hele løftes til et – for at blive ved den oplagte metaforik – overjordisk niveau.”*

Kom og bliv henført til koncerten den 30. marts, men skynd dig, for der er kun få billetter tilbage.

**Angel Olsen / 30. Marts i Ideal Bar Live** – [Læs mere](http://idealbar.vega.dk/arrangementer/angel-olsen-13364.html) og [køb billet](http://www.billetnet.dk/event/event-Billetter/VEI3003Q?language=da-dk&camefrom=vegadk&brand=dk_vega)

Ideal Bar Live omfatter også mange andre nye navne fra både ind- og udland, som er værd at tjekke ud. Du kan se det samlede månedsprogram for VEGAs mindste scene her:

AllWeDoIsThis / 1. marts i Ideal Bar Live – [Læs mere](http://idealbar.vega.dk/arrangementer/allwedoisthis-13893.html)

John Murry / 4. marts i Ideal Bar Live – [Læs mere](http://idealbar.vega.dk/arrangementer/john-murry-13072.html) og [køb billet](http://www.billetnet.dk/event/event-Billetter/VEI0403Q?language=da-dk&camefrom=vegadk&brand=dk_vega)

The Liberty Balance / 14. marts i Ideal Bar Live – [Læs mere](http://idealbar.vega.dk/arrangementer/the-liberty-balance-13817.html) og [køb billet](http://www.billetnet.dk/event/event-Billetter/VEI1403Q?language=da-dk&camefrom=vegadk&brand=dk_vega)

Lovespeed / 19. marts i Ideal Bar Live – [Læs mere](http://idealbar.vega.dk/arrangementer/lovespeed-13909.html) og køb billet

Color War / 23. marts i Ideal Bar Live – [Læs mere](http://idealbar.vega.dk/arrangementer/color-war-13825.html) og [køb billet](http://www.billetnet.dk/event/event-Billetter/VEI2303Q?language=da-dk&camefrom=vegadk&brand=dk_vega)

Mark Morriss / 24. marts i Ideal Bar Live – [Læs mere](http://idealbar.vega.dk/arrangementer/mark-morriss-13268.html) og [køb billet](http://www.billetnet.dk/event/event-Billetter/VEI2403Q?language=da-dk&camefrom=vegadk&brand=dk_vega)

Ólöf Arnalds / 25. marts i Ideal Bar Live – [Læs mere](http://idealbar.vega.dk/arrangementer/olf-arnalds-13793.html) og [køb billet](http://www.billetnet.dk/event/event-Billetter/VEI2503Q?language=da-dk&camefrom=vegadk&brand=dk_vega)

Sumie / 26. marts i Ideal Bar Live – [Læs mere](http://idealbar.vega.dk/arrangementer/sumie-13626.html) og [køb billet](http://www.billetnet.dk/event/event-Billetter/VEI2603Q?language=da-dk&camefrom=vegadk&brand=dk_vega)

Peggy Sue / 27. marts i Ideal Bar Live – [Læs mere](http://idealbar.vega.dk/arrangementer/peggy-sue-13021.html) og [køb billet](http://www.billetnet.dk/event/event-Billetter/VEI2703Q?language=da-dk&camefrom=vegadk&brand=dk_vega)

Dans & Lær pladereception og koncert / 28. marts i Ideal Bar Live – [Læs mere](http://idealbar.vega.dk/arrangementer/dans-lr-pladereception-og-koncert-13910.html) og køb billet

CALLmeKAT / 29. marts i Ideal Bar Live – [Læs mere](http://idealbar.vega.dk/arrangementer/callmekat-13823.html) og [køb billet](http://www.billetnet.dk/event/event-Billetter/VEI2903Q?language=da-dk&camefrom=vegadk&brand=dk_vega)

**Fakta om koncerterne:**

Diverse kunstnere i Ideal Bar Live

Marts 2014

Ideal Bar Live, Enghavevej 40, 1674 København V

Fra 40 kr. + gebyr

Forsalg via VEGAs hjemmeside, Billetnet og Billetlugen.

[Læs mere om alle koncerterne og se hele Ideal Bars program her](http://idealbar.vega.dk/).

*For yderligere oplysninger kontakt venligst*

Nathasja Lauritsen

Kommunikationsmedarbejder, VEGA

nl@vega.dk - 3326 0953